ფოსტენ არშანჟ ტუადერა

ფოსტენ არშანჟ ტუადერა (; დ. 21 აპრილი, 1957, ბანგი, ცენტრალური აფრიკის რესპუბლიკაTshitenge Lubabu M.K., "Faustin-Archange Touadéra" , Jeune Afrique, June 15, 2008 . ) — ცენტრალურ აფრიკელი პოლიტიკოსი, აკადემიკოსი, ცენტრალური აფრიკის რესპუბლიკის პრეზიდენტი 2016 წლიდან, მანამდე პრემიერ-მინისტრი 2008 წლის 22 იანვრიდან 2013 წლის 17 იანვრამდე. 

აკადემიური კარიერა
ფოსტენ არშანჟ ტუადერა დაიბადა 1957 წლის 21 აპრილს ბანგში, ცენტრალური აფრიკის რესპუბლიკაTshitenge Lubabu M.K., "Faustin-Archange Touadéra" , Jeune Afrique, June 15, 2008 . . ტუადერამ ბანგის და აბიჯანის უნივერსიტეტები დაამთავრა, ამასთანავე მიიღო ორი დოქტორის ხარისხი მათემატიკაში — ლილისა და იაუნდის უნივერსიტეტებშიhttp://cat.inist.fr/?aModele=afficheN&cpsidt=8211537  . 1987 წლიდან, იგი ბანგის უნივერსიტეტში სწავლობდა, 1989-1992 წლებში საბუნებისმეტყველო მეცნიერებათა ფაკულტეტის დეკანის მოადგილე იყო, 2005-2008 წლებში კი — უნივერსიტეტის რექტორი.

პრემიერ-მინისტრი
2008 წლის 22 იანვარს, ცენტრალური აფრიკის პრეზიდენტმა ფრანსუა ბოზიზემ, ტუადერა რესპუბლიკის პრემიერ-მინისტრად დანიშნა"Centrafrique: le recteur de l'université de Bangui nommé Premier ministre" , AFP, January 22, 2008 .. მისი მთავრობა, რომელიც 29 წევრისგან შედგებოდა,  (4 სახელმწიფო მინისტრი, 17 მინისტრი, 7 მინისტრის დელეგატი და პრემიერ-მინისტრი — ტუადერა) ამავე წლის 28 იანვარს დაინიშნა"Composition du nouveau gouvernement centrafricain", African Press Agency, 29 January 2008 ..

2009 წლის 18 იანვარს, ცენტრალური აფრიკის რესპუბლიკის ხელისუფლება დაიშალა და მეორე დღეს, 19 იანვარს, ახალი მთავრობა ჩამოყალიბდა 31 მინისტრით, რომელთაგან 10 მათგანი წინა მთავრობის წევრი იყო. 2011 წლის 22 აპრილს, ფოსტენ არშანჟ ტუადერამ ახალი მთავრობა ჩამოაყალიბა, ამჯერად 34 მინისტრით. ახალი მთავრობა წინა მთავრობის 10 წევრის, ფრანსუა ბოზიზეს ვაჟის (თავდაცვის მინისტრი), ძმისშვილის (ფინანსთა მინისტრი) და 11 ახალი წევრისგან შედგებოდა. 

2012 წლის დეკემბერში, ცენტრალურ აფრიკის რესპუბლიკაში სამოქალაქო ომი დაიწყო (2012—2015). 2013 წლის 11 იანვარს, გაბონის დედაქალაქ ლიბრევილში ხელი მოეწერა სამშვიდობო შეთანხმებას ცეცხლის შეწყვეტის შესახებ. 12 იანვარს, ფრანსუა ბოზიზემ ტუადერა თანამდებობიდან გადააყენა, ვინაიდან, ხელშეკრულების შესაბამისად, პოლიტიკურ ოპოზიციას მთავრობის სათავეში ახალი პრემიერ-მინისტრი უნდა დაენიშნა."Central African opposition names Tiangaye as new PM" , AFP, 13 January 2013.

პრეზიდენტობა
2015-2016 წლის საპრეზიდენტო არჩევნებში, ფოსტენ არშანჟ ტუადერამ ხმათა 62 % მიიღო და ცენტრალური აფრიკის რესპუბლიკის პრეზიდენტი გახდა. 

სქოლიო

კატეგორია:დაბადებული 21 აპრილი
კატეგორია:დაბადებული 1957
კატეგორია:ცენტრალური აფრიკის რესპუბლიკის პრემიერ-მინისტრები
კატეგორია:ცენტრალური აფრიკის რესპუბლიკის პრეზიდენტები
კატეგორია:ცოცხალი ადამიანები